**โครงการส่งเสริมการรับประทานยาต้านไวรัสอย่างถูกต้องและสม่ำเสมอ(Adherence)ของโรงพยาบาลรัตนบุรี ปี 2557**  
  
**สรุปผลงานโดยย่อ**  
  
         การรักษาผู้ติดเชื้อ/ผู้ป่วยเอดส์เป็นการรักษาที่ผู้ป่วยจำเป็นต้องรับประทานยาตลอดชีวิต  และต้องรับประทานยาตรงเวลาอย่างต่อเนื่อง  การรับประทานยาเป็นเวลานานอาจทำให้ผู้ป่วยรู้สึกเบื่อหน่ายหรือปล่อยปละละเลยในการรับประทานยาอย่างถูกต้อง ซึ่งส่งผลให้เกิดเชื้อดื้อยาการส่งเสริมการรับประทานยาอย่างถูกต้องและต่อเนื่องช่วยป้องกันปัญหาการดื้อยาอย่างได้ผล โครงการการส่งเสริมการรับประทานยาต้านไวรัสอย่างถูกต้องและสม่ำเสมอเป็นกระบวนสำคัญที่นำไปสู่ความสำเร็จในการป้องกันการดื้อยาของผู้ติดเชื้อ/ผู้ป่วยเอดส์หลังจากดำเนินการต่อเนื่องพบว่าอัตราการดื้อยาลดลงจาก 7.88%ในปี พ.ศ. 2554  เป็น  3.76%.ในปี 2555 และ2.17% ในปี2556  
  
**เป้าหมาย**  
1. อัตราการดื้อยา< 10 %  
2. จำนวนผู้ป่วยที่ได้รับยาต้าน ที่มี Drug adherence 100  %  
  
**ปัญหาและสาเหตุโดยย่อย**  
  
         จากการเก็บรวบรวมข้อมูลผู้ติดเชื้อ/ผู้ป่วยเอดส์ของโรงพยาบาลรัตนบุรีและนำข้อมูลมาวิเคราะห์พบว่าอัตราการดื้อยาปี  2552 =  5.91  %  2553 = 6.34  %   2554 = 7.88  % 2555=3.76%และ2.17%ในปี2556 ซึ่งมีแนวโน้มลดลงก็จริง แต่ปัญหาการดื้อยาก็ยังเป็นปัญหาที่สำคัญ ถ้าอัตราการดื้อยามากขึ้นส่งผลให้เกิดโรคติดเชื้อฉวยโอกาส ทำให้สูญเสียทางเศรษฐกิจทั้งของผู้ป่วย  ของโรงพยาบาล  และของประเทศชาติ     
          จากการให้บริการผู้ป่วยพบว่าผู้ติดเชื้อ/ผู้ป่วยเอดส์ที่รับประทานยาต้านไวรัสมีพฤติกรรมการดูแลตนเองไม่ถูกต้องสังเกตจากผู้ป่วยบางคนรับประทานยาไม่ตรงเวลา การไม่มารับยาตามนัด

ไม่เข้าร่วมกิจกรรมกลุ่ม ไม่ตระหนักในการดูสุขภาพของตนเอง  ทำให้เกิดปัญหาการดื้อยา  เป็นเหตุให้ต้องเปลี่ยนสูตรยาในการรักษา  อาจส่งผลให้เกิดโรคแทรกซ้อนที่รุนแรงตามมา มีปัญหาในการดำเนินชีวิต   คลินิกวันพฤหัสเช้าตระหนักถึงความสำคัญของการรับประทานยาอย่างถูกต้องและต่อเนื่องเพื่อให้ผู้ป่วยเข้าใจเกี่ยวกับการรับประทานยาที่ถูกต้อง  และสามารถปรับเปลี่ยนพฤติกรรมการดูแลตนเองในการรับประทานยาได้อย่างถูกต้อง

**กิจกรรมการพัฒนา**  
  
          จากการประสานความร่วมมือ ของทีมสหวิชาชีพ แพทย์พยาบาล เภสัชกร เทคนิคการแพทย์ พยาบาลผู้ทำหน้าที่ให้คำปรึกษา และแกนนำผู้ติดเชื้อในการให้บริการดูแลผู้ติดเชื้อ/ผู้ป่วยเอดส์ในด้านการส่งเสริมรับประทานยาอย่างถูกต้องและต่อเนื่อง ส่งผลให้ประสิทธิภาพของการรักษาดีขึ้น  โดยมีกระบวนการได้แก่               
 1. จัดบริการแบบ ONE STOP SERVICE ให้บริการตรวจตามขั้นตอนการให้บริการคลินิกยาต้านไวรัสโดยค้นประวัติแฟ้มประวัติไว้ที่คลินิก ตามเวลานัด กรณีที่ต้องตรวจเลือดให้มาตรวจเลือดตั้งแต่ 8.00 น. ฟังผลเลือดพบแพทย์ 10.30น.ลดระยะเวลาไม่ต้องค่อยตั้งแต่เช้า จัดบริการคลินิกยาต้านไวรัส ทุกวันพฤหัสบดีที่2 และ4 ของทุกเดือน พร้อมทำกิจกรรม ทำงานเป็นทีม แพทย์ พยาบาล เภสัชกร ชันสูตรและรังสีและแกนนำผู้ติดเชื้อกลุ่มเพื่อนรัตน์  
  
2. การเริ่มยาต้านไวรัส ต้องผ่านการกระบวน Counseling โดย พยาบาลให้คำปรึกษาทุกครั้ง เพื่อให้ผู้ติดเชื้อ/ผู้ป่วยเอดส์ตระหนักถึงความสำคัญของการรับประทานยาต้านไวรัส ความถูกต้อง การมีวินัยการตรงต่อเวลา   
  
3. การรับยาครั้งที่ 1 จ่ายยา 14 วัน ครั้งที่ 2 จ่ายยา 14 วัน  ครั้งต่อไป ทุก 30 - 60 วัน (จ่ายยาเท่ากับจำนวนวันนัด) โดยแกนนำ  พยาบาล  และเภสัชทวนสอบจำนวนนับเม็ดยาทุกครั้งที่มาตามนัดลงในแบบฟอร์มพร้อมให้คำปรึกษาเกี่ยวกับยา ผลข้างเคียงของยาต้านไวรัสและเน้นอาการแพ้ยา  
  
4.  การประเมินความถูกต้องในการรับประทานยาต้านไวรัสในการมาตามนัดที่คลินิก  
     4.1 แกนนำผู้ติดเชื้อ/ผู้ป่วยเอดส์ สัมภาษณ์วิธีการรับประทานยาที่ถูกต้อง ครบถ้วน ตรงเวลา และจำนวนยาที่เหลือตรวจสอบสมุดบันทึกการทานยา  
     4.2  เจ้าหน้าที่ สัมภาษณ์การรับประทานยาถูกต้องครบถ้วน ตรงเวลา และจำนวนยาที่เหลือ  
     4.3 กิจกรรมทำดีมีรางวัลให้รางวัลผู้ที่ทำตามกติกา รับยามาตรวจตามนัดความสม่ำเสมอในการรับประทานยาต้านไวรัส  ถาม-ตอบ-ทบทวน  เรื่องยาต้านไวรัส  การมาตรวจ CD4 2 ครั้ง/ปี, Viral Load 1 ครั้ง/ ปี, ตรวจเลือดประจำปี  
    4.4 เภสัชกร สัมภาษณ์การทานยาถูกต้อง ครบถ้วน ตรงเวลา และจำนวนยาที่เหลือจ่ายยาตามจำนวนที่นัดครั้งต่อไป  
5.กิจกรรมกลุ่มตามประเด็นปัญหา  
6.ระบบขอรับคำปรึกษาโดยสามารถติดต่อประสานงานกับแพทย์ผู้เชี่ยวชาญ HIV/AIDS  
(โรงพยาบาลสุรินทร์)ในรายที่มีปัญหาดื้อยา  
7. มีการติดตามทางโทรศัพท์ ในรายที่ไม่มาตามนัด ขาดยาไม่มาตรวจเลือด หลังจากนอน

โรงพยาบาล มีปัญหาสุขภาพ เศรษฐกิจสังคมประสานติดต่อเจ้าหน้าที่แกนนำผู้ติดเชื้อ/ผู้ป่วยเอดส์/เพื่อติดตามดูแลอย่างใกล้ชิดและต่อเนื่อง  
8. มีแกนนำผู้ติดเชื้อ/ผู้ป่วยเอดส์จำนวน 5คน ทำหน้าที่มาร่วมให้บริการในคลินิกติดตามช่วยเหลือเยี่ยมบ้านพร้อมให้ความรู้ ส่งเสริมการใช้ถุงยางอนามัย รณรงค์โรคติดต่อทางเพศสัมพันธ์  
9. เจ้าหน้าที่และแกนนำผู้ติดเชื้อได้รับการพัฒนาศักยภาพอย่างสม่ำเสมอ  
10. นวัตกรรม   ในรูปแบบกิจกรรมทำดีมีรางวัล  
  
**การวัดผลการเปลี่ยนแปลง**

|  |  |  |  |  |  |  |  |
| --- | --- | --- | --- | --- | --- | --- | --- |
| **ตัวชี้วัด** | **เป้าหมาย** | **ปี2552** | **ปี2553** | **ปี2554** | **ปี2555** | **ปี2556** | **ปี2557**  **(ต.ค-มิ.ย)** |
| ร้อยละผู้ติดเชื้อเอช ไอวี/เอดส์ที่ได้รับยาARVมีภาวะดื้อยา | < 10 % | 5.91 | 6.34 | 7.88 | 3.76 | 2.17 | 3.50 |
| ร้อยละผู้ติดเชื้อเอช ไอวี/เอดส์รับประทานยาต้านไวรัสสม่ำเสมอ | 100% | 100 | 100 | 100 | 99.1 | 99 | 97 |

**ปัญหาและอุปสรรค**  
1. การดูแลผู้ติดเชื้อ/ผู้ป่วยเอดส์ยังไม่ครอบคลุมองค์รวมเนื่องจากปริมาณผู้ป่วยในคลินิกมีจำนวนมากขึ้นและการดูแลผู้ป่วยมีความซับซ้อน  
2. ทีมสหวิชาชีพมีการทบทวนการดูแลผู้ติดเชื้อ/ผู้ป่วยเอดส์ไม่สม่ำเสมอ  
3. จากการพูดคุยกับผู้ติดเชื้อ/ผู้ป่วยเอดส์ในบางรายพบว่ามีความเบื่อหน่ายในการรับประทานยาต้านเป็นเวลานาน  
4. มีความเชื่อในทางที่ผิดๆ ว่ารับประทานสมุนไพรแล้วหายจากโรคทำให้การรับประทานยาไม่ถูกต้อง หรือบางครั้งหยุดรับประทานยาต้านไวรัส    
     
**แผนการพัฒนาต่อเนื่อง**  
       การเสริมแรงจูงใจในการมารับบริการอย่างต่อเนื่อง สม่ำเสมอตรงเวลาของผู้ติดเชื้อ/ผู้ป่วยเอดส์ในคลินิกวันพฤหัสเช้า โดย  
1. การให้ข้อมูล/ความรู้อื่นๆเพิ่มเติมที่ทันมัยและจำเป็นต่อสุขภาพโดยไม่มุ่งเน้นประเด็นเอดส์ ยาต้านไวรัสเพื่อให้ผู้ป่วยได้รับความรู้แบบรอบด้าน  
2. การให้รางวัลแก่ผู้ที่ดูแลตนเองได้ดีโดยอาจใช้วิธีการประเมินจากผู้ที่มีร้อยละการเพิ่มของ CD4 สูงสุดในรอบของการมาตรวจ

**บทเรียนที่ได้รับ**  
  
1.ผู้บริหารให้ความสำคัญและให้การสนับสนุนในการทำงานเอดส์อย่างต่อเนื่องและจริงจังทำให้คลินิกเกิดบริการที่เอื้อต่อการให้บริการยาต้านไวรัส  
2. ระบบบริการ ONE STOP SEVICE ทำให้ผู้ติดเชื้อเอชไอวี เข้าสู่บริการได้ง่าย รวดเร็วรักษาความลับในบริการ  
3. การดูแลผู้ติดเชื้อเอชไอวีและผู้ป่วยเอดส์ต้องมีการดูแลที่เป็นทีมสหสาขาวิชาชีพและทุกคนต้องทำตามบทบาทของตนเองอย่างชัดเจนและต้องมีการประสานงานที่ดี  
4. ความสม่ำเสมอในการรับประทานยาต้านไวรัสเป็นบทบาทของผู้ป่วยเป็นหลัก โดยมีเจ้าหน้าที่และเพื่อนเครือข่ายเป็นแรงเสริมสนับสนุนการรับประทานยาต้านไวรัสอย่างสม่ำเสมอ  
5. ความร่วมมือและความพร้อมของผู้ป่วยในการกินยาเป็นสิ่งสำคัญคำนึงถึงผู้ป่วยเป็นศูนย์กลางและการให้คำปรึกษาทุกครั้งที่รับยาจนผู้ป่วยตระหนักและสามารถประเมินการดื้อยาของตนเองได้  
6. แกนนำผู้ติดเชื้อเป็นตัวอย่างที่ดีในการรับประทานยาต้านไวรัส

การติดต่อทีมงาน

นางสุนทร รัตนวงกต พยาบาลวิชาชีพชำนาญการ

นางจารุณี โนนคำ พยาบาลวิชาชีพชำนาญการ

งานคลินิกพิเศษโรงพยาบาลรัตนบุรี

โทรศัพท์ 044536203 – 5 ต่อ 4008